Pholidoptera griseoaptera

Pholidoptera griseoaptera Tettigoniidae familiako ortopteroa da. Europa guztian eta Ekialde Hurbilean aurkitzen den matxinsalto espeziea da, baita Euskal Herrian ere.

 Taxonomia 
Charles De Geer suediar entomologoak deskribatu zuen 1773. urtean. Locusta griseoaptera izena eman zion.

 Deskribapena 
Matxinsalto arrak 11-21 mm artean neurtzen du eta emeak 15-20 artean. Genero bereko Pholidoptera aptera baino txikiagoa da beraz. Antena oso luzeak ditu eta atzeko hankak nahiko luzeak dira. Gorputzaren kolorea marroi-grisa da oinarrian, hori-berdexka sabelaldean,  eta ez dute marrazki nabarmenik. Buruak eta pronotoak alboetan marra beltz zabala dute. Atzeko hanken femurretan ere marra beltz zabala dute.

Sexu dimorfismo nabarmena dute. Emeek ez dute hegalik, edo oso txikiak dira (1-2 mm) eta obopositoreak 8-10 mm neurtzen ditu eta gorantz kurbaturik dago. Arrak hegal txiki borobilduak ditu, 5 m ingurukoak, pronotoaren tamainakoak gutxi gora behera, eta abdomenaren amaieran bi zerko labur.

 Habitata eta elikadura 
Habitat aniztasun handia du, baina betiere lurzoru hareatsuak ekiditen ditu. Basoen ertzetan eta zabalgunetan ikusten da, lorategi eta parkeetan ere bai eta baita soilgunetan ere. 0 eta 2.100 metro arteko altueran ikusten da.

Helduak orojaleak dira. Landare-zorrietaz eta beldarretaz elikatzen dira baina landareak ere jaten dituzte, Rubus generoko sasiak, txikoria belarrak eta asunak besteak beste.

 Bizi zikloa 
Emeek lurrean edo usteltzen ari den zuhaitzen enborretan jartzen dituzte arrautzak. Arrautza hauek hezetasun handia behar dute. Beldarrak bi urtetan zehar garatzen dira heldu bihurtu arte eta landaretaz elikatzen dira. Hirugarren urteko apirilaren amaieran pupa eratzen dute eta helduak ekainean agertzen dira.

 Iruditegia 

 Erreferentziak 

 Kanpo estekak 

Kategoria:Tettigoniidae
Kategoria:Euskal Herriko ortopteroak